
REFERAT
privind aprobarea finanţării din bugetul local al Municipiului Timişoara, a  proiectului sportiv ’’Internationalele de Badminton ale Romaniei’’ 
           Federatia Romana de Badminton, a depus către Municipiul Timişoara documente privind fundamentarea proiectului de sport ’’Internationalele de Badminton ale Romaniei’’ editia 2017. Turneul de badminton, un adevarat campionat mondial s-a desfasurat an de an in orasul Timisoara, editia curenta fiind a 17-a din istoricul competitiei.Materialele de sustinere a proiectului au fost înregistrate cu nr. SC2017-010067/ 24.04.2017 şi cuprind descrierea proiectului şi solicitarea pentru finanţarea proiectului de sport menţionat, care se încadrează în cadrul Programului national de utilitate publică  ,,Promovarea Sportului de performanţă”.
În solicitarea de finanţare depusă,  Federatia Romana de Badminton  a prezentat proiectul , scopul şi obiectivele proiectului: 
-  titlul: ’’Internationalele de Badminton ale Romaniei’. 

- scopul şi obiectivele:  Promovarea sportivilor români şi timişoreni, îmbunătăţirea pregătirii lor sportive prin participarea alături de sportivi de valoare din lume într-o Cupa Mondială oficială  cuprinsă în Circuitul European; promovarea imaginii municipiului Timişoara în plan internaţional şi totodata, promovarea Timişoarei ca şi Capitală Culturală Europeană; asigurarea continuitatii organizarii si desfasurarii in Timisoara a unui turneu mondial de badminton.
- grupuri ţintă, beneficiari: sportivi de performanţă, jucători amatori, profesori, elevi şi studenţi din Timişoara pasionaţi de Badminton.
- activităţile principale cuprind urmatoarele: 1. Planificare si pregatire. 2. Desfasurarea Internationalelor de Badminton ale Romaniei. 3. Activitati post-eveniment. 
- rezultatele estimate: Participarea la Internaţionalele de Badminton ale României a sportivilor de performanţă timişoreni; promovarea imaginii municipiului Timişoara în plan internaţional.
Proiectul ’’Internationalele de Badminton ale Romaniei’’ cuprinde următoarele activităţi/acţiuni:

1. Planificare si pregatire in perioada ianuarie 2017 - mai 2017. De la începutul anului s-au desfășurat primele activități pentru planificarea și pregătirea necesară proiectului “Internaționalele de Badminton ale României”. 

În luna ianuarie s-a redactat varianta oficială a invitației pentru potențialii participanți, în conformitate cu cerințele regulamentului Federației Mondiale (BWF – Badminton World Federation). Pentru aceasta au trebuit stabilite toate detaliile tehnice de organizare a competiției: locul de desfășurare, alegerea suprafețelor și mingilor de joc, hotelurile oficiale ale competiției, aeroportul oficial, etc, toate conform cerințelor regulamentului amintit anterior.

Suprafața de joc și mingile de joc sunt alese pe baza listei de echipamente acreditate de BWF pentru competițiile internaționale. 

De la început de februarie s-a început promovarea concursului către federațiile din alte țări europene, dar nu numai, pentru ca participarea să fie cât mai numeroasă. Toate înscrierile sunt 
făcute doar de către federații, de aceea acest pas este foarte important. Înscrierile continuă până în data de 25 aprilie.
2. Sosirea majorității participanților este în 24 mai. În dupaamiaza zilei de miercuri, se vor desfășura antrenamentele oficiale, la care au acces toți participanții înscriși. Tot în data de 24 mai vor sosi toți oficialii și arbitrii competiției. Joi, 25 mai va începe competiția, cu meciurile de pe tablourile de calificare. 
Vineri, 26 mai vor avea loc primele tururi de pe tablourile principale.  
     Sâmbătă, 27 mai, dimineața vor avea loc sferturile de finală, iar dupamasa, semifinalele. Sâmbătă seara va fi masa festivă, care are loc la orice turneu de genul acesta.
     Duminică, 28 mai, dimineața vor avea loc finalele la cele 5 probe. În acel interval, între finale, va avea loc ceremonia de acordare a Înaltului Patronaj din partea Casei Regale a Romaniei. Aceasta va fi un moment mediatizat in mod exceptional atat in tara, cat si in Europa, deoarece badmintonul are radacini in crtile regale, iar Federatia Europeana a fost incantata sa afle ca Federatia Romana de Badminton primeste aceasta recunoastere. Astfel, dimineață va sosi la sala Principesa Maria, care va oficia ceremonia, dar și alți invitați. După finale urmează festivitățile de premiere. 
3. După încheierea evenimentului, se vor face ultimele comunicate de presă, pentru a maximiza vizibilitatea în presa locală și națională. 
            Bugetul total al proiectului ,conform anexei atasate este estimat la valoarea de 70.000 lei, pe care, Federatia Romana de Badminton  l-a impartit pe surse de finantare astfel:
-contributia totala a beneficiarului este estimată în sumă de 35.000 lei si va fi acoperită din sponsorizări, contribuţie a Federatiei Romane de Badminton;
-contribuţia financiară nerambursabilă de la bugetul local, solicitată, este estimată în

sumă de 35.000 lei.

Având în vedere dimensiunea internaţională a proiectului şi anvergura sa din punct de vedere a complexităţii activităţilor derulate, considerăm că derularea acestuia şi acordarea unei finanţări-cota din bugetul total al proiectului, sunt importante pentru municipiul Timisoara, aducând un capital mare de imagine în plan mondial. De aceea, propunem Consiliului Local să analizeze proiecul pentru aprobarea unui parteneriat cu Federatia Romana de Badminton, materializat printr-un contract de finanţare nerambursabilă între părti, aprobat prin hotarare de consiliu local.

Procedura de aprobare a finanţării din partea Municipiului Timişoara, care îşi asuma parteneriatul pentru organizarea şi derularea proiectului sportiv, are la baza prevederile Legii nr.69/ 2000, şi nu se supune selecţiei de proiecte în baza Regulamentului privind regimul finanţărilor nerambursabile din bugetul local-HCL nr.436/2015, în baza Legii 350/2005.
Menţionăm prevederile Legii nr.69/2000, actualizată:
-art. 3, alin.(1):”(1) Autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale.”

-art.12(alin1):” (1) Sportul de performanţă constituie un factor esenţial pentru dezvoltarea sportivă pe plan naţional, îndeplinind o importanta funcţie reprezentativă pentru România în competiţiile sportive oficiale cu caracter internaţional.”

-art.69:”(1) Structurile sportive fără scop patrimonial şi Comitetul Olimpic Român, în condiţiile prezentei legi, pot beneficia de sume de la bugetul de stat şi de la bugetele locale pentru finanţarea de programe sportive. Aceste sume se asigură pe bază de contracte încheiate între structurile sportive respective şi organele administraţiei publice centrale sau locale, după caz.

      (2) Contractul va cuprinde prevederi cu privire la: obiectul şi volumul activităţilor specifice, parametrii sportivi de realizat, suma stabilită pentru finanţarea programelor, defalcată pe 
obiective, activităţi şi naturi de cheltuieli, obligaţiile şi responsabilităţile părţilor. Regimul de gestionare a sumelor astfel primite şi controlul financiar se fac în condiţiile legii.

       (3) Prevederile contractului au putere deplină pentru cele două părţi, constituindu-se în norme cu caracter tehnic, financiar şi administrativ.

            Menţionăm că prin H.C.L.M.T. nr.100/31.03.2017 s-a aprobat bugetul local pe anul 2017, la sectiunea de functionare, cap.67.02 "Cultură, recreere si religie", subcapitolul 67.02.05.01 "Servicii recreative si sportive - Sport" fiind alocată  suma de 6.000 mii lei.

Din aceasta suma s-a repartizat  pentru finantari proiecte de sport(alin 30.30) suma de 3.236,15 mii lei.
Derularea finanţării se va realiza în baza contractului de finanţare nerambursabilă, anexă la hotarârea de consiliu, care cuprinde toate clauzele finanţării şi contribuţia părţilor contractante.
Având în vedere cele menţionate, propunem aprobarea finanţării din bugetul local al Municipiului Timisoara, pentru proiectul sportiv ’’Internationalele de Badminton ale Romaniei’’ care se incadreaza in Programul national de utilitate publică  ,,Promovarea Sportului de performanţă’’, în următoarele condiţii:

1. Se va repartiza suma de 35.000 lei, din bugetul local pe anul 2017, aprobat prin  H.C.L.M.T. nr. 100/31.03.2017, cap.67.02 "Cultură, recreere si religie", subcapitolul 67.02.05.01 "Servicii recreative şi sportive - Sport", Federatiei Romane de Badminton, pentru proiectul sportiv ’’Internationalele de Badminton ale Romaniei’’ ;

2. Municipiul Timişoara va încheia cu structura sportiva un contract de finanţare nerambursabilă, anexa la hotărârea de consiliu local, care va cuprinde toate aspectele legate de modul de derulare a contractului, pentru desfăşurarea proiectului sportiv.
Drept pentru care înaintăm pentru analiză, avizare şi aprobare proiectul de hotărâre alăturat.

